OzLabs/hebrew-wiki-articles huggingface dataset:
התנועה ליהדות של תורה

התנועה ליהדות של תורה הייתה תנועה ציונית דתית שפעלה בשנים תשכ"ז-תשל"ה (1975-1966).

== היסטוריה ותחומי פעילות ==
התנועה קמה בחול המועד פסח תשכ"ו. קבוצת המקימים כללה חוקרים דתיים בולטים של מדעי היהדות ובראשם הפרופ' אפרים אלימלך אורבך. כמו כן, היו חברים בתנועה אליעזר שמשון רוזנטל, זאב פלק ומשה דוד הר.

בי"ז בתמוז תשכ"ז, בסמוך לאחר מלחמת ששת הימים, התכנסו חברי התנועה בביתו של הרב מנחם עמנואל הרטום והתפללו תפילת יום רגיל, ולא תפילת צום. הם טענו "זו הפעם הראשונה מאז חורבן הבית שמקום השכינה בידינו. עיר הקודש שוב איננה אבלה ובזויה, אלא היא מצפה לבניינה בידי בניה... עם ישראל כולו, אולי ה'חילוניים' עוד יותר מה'דתיים' ציפו בשבועות אלה לבשורה ולקריאה מצד גדולי הרוח... והנה אין קול ואין עונה... במקום זה הודיעה הרבנות הראשית לישראל, כי אסור לשנות מכל מטבע שטבעו דורות קודמים בקינותיהם".
התנועה פרסמה חוברת קינות לתשעה באב, והשמיטה ממנה קינות רבות מכיוון ש"אי אפשר להמשיך ולומר כיום תפילות וקינות, שבהן מדובר על מצב עם ישראל כנדכא ושפל ובזוי בעמים ועל ירושלים".

בתשל"ה נערך "כנס לביא" - כנס לעיון בשאלות השקפה ואמונה בהשתתפות רבנים מארצות הברית וחברים מהקיבוץ הדתי שכללו גם את חברי התנועה. בערך בתקופה זו הסתיימה דרכה של התנועה.

== פרסומים ==
* ביטאון התנועה נקרא בתחילה החדש יתקדש והקדוש יתחדש, ובשם זה יצאו שני גליונות - בתשכ"ו ובניסן תשכ"ח.
* לאחר מכן שונה השם למהלכים, ובמסגרת זו יצאו תשעה גליונות בעריכת משה קטן: א: אדר תשכ"ט, ב: מנחם אב תשכ"ט, ג: תש"ל/תשל"א, ד: מרחשון תשל"א, ה: תשל"א, ז: תשל"ג, ח-ט: סיון תשל"ה.
* קינות לתשעה באב, ירושלים, תשכ"ח

== קישורים חיצוניים ==

קטגוריה:ציונות דתית: תנועות
המרחב הקיברנטי

הייצוג הוויזואלי של המרחב הקיברנטי בסדרת סרטי [[מטריקס]]
המרחב הקִיבֶּרְנֵטִי או סביבת רשת (באנגלית: Cyberspace; סייברספייס) הוא מרחב מטפורי של מערכות מחשב ורשתות מחשב בו נאגרים נתונים אלקטרוניים ומתבצעת תקשורת מקוונת ואינטראקטיבית, ללא תלות במיקום הגאוגרפי של המשתמשים בו. המרחב הקיברנטי הוא קונספט חוזר ונשנה בספרות המדע הבדיוני.

המונח הוטבע לראשונה על ידי סופר המדע בדיוני ויליאם גיבסון בשנת 1982 בספרו "Burning Chrome" והפך בהמשך פופולרי ברומן "נוירומנסר" אותו הוא הוציא לאור בשנת 1984. בשנות ה-90 הפך המונח למילה נרדפת ל-World Wide Web, במיוחד בקרב חוגים אקדמיים.

מבחינה חברתית, המרחב הקיברנטי מאפשר למשתמשים בו לקיים דרכו אינטראקציה, להחליף רעיונות, לשתף מידע, לספק תמיכה חברתית, לקיים עסקים ומסחר, ליצור אמנות, לשחק במשחקים, לעסוק בדיון פוליטי וכן הלאה.

אין להתבלבל בין המונח לרשת האינטרנט עצמה. המונח מתייחס לעיתים רבות לאובייקטים ולזהויות הקיימים ברשת האינטרנט, כך שניתן לומר, מבחינה מטאפורית, כי אתר אינטרנט נמצא במרחב הקיברנטי. לפיכך, האירועים אשר מתרחשים באינטרנט אינם לוקחים חלק במדינות בהן המשתתפים או השרתים נמצאים פיזית, אלא "במרחב הקיברנטי".

== אזכורים בתרבות ==
* "המטריקס" בסדרת סרטי מטריקס הוא מרחב קיברנטי מורכב אליו נולדים בני האדם, ואינם מודעים כלל כי המציאות אותה הם חווים היא וירטואלית.
* בסרט טרון, מתכנת נשאב באופן פיזי לתוך עולם המחשב, שם הוא נאלץ להתחרות בסדרת משחקים כמו מרוץ אופנועים וירטואלי נגד תוכנות אחרות.
* סדרה בשם "קוד ליוקו" מספרת על ילד בשם ג'רמי המוצא מחשב על המאחסן עולם וירטואלי בשם ליוקו.
* בסדרת הטלוויזיה "טוויפסי" מקום מגוריו של טוויפסי נקרא סייבר ספייס .

== ראו גם ==
* הצהרת העצמאות של הסייברספייס
* סייברפאנק
* נוירומנסר
* אינטרנט
* ריבונות במרחב המקוון

== קישורים חיצוניים ==

* 
* 

* 

==הערות שוליים==

קטגוריה:אינטרנט
קטגוריה:מדע בדיוני
קטגוריה:היסטוריה של האינטרנט
תחנת הרכבת שכם

תחנת הרכבת בשכם (בערבית: نابلس - נַאבְּלוּס) הייתה התחנה הדרומית ביותר בקו מסילת השומרון. סלילת המסילה לשכם הושלמה בראשית שנת 1914 כחלק ממסילת השומרון שהיוותה הסתעפות של מסילת הרכבת החיג'אזית. קו הרכבת תוכנן להגיע עד לירושלים, אך הגיע בסופו של דבר רק עד שכם.

==מסילת הברזל==
התכנון הראשוני של השלטון הטורקי ושל היינריך מייסנר, מהנדס הרכבות הגרמני, היה להמשיך את מסילת השומרון דרומה עד ירושלים, אולם, התוכנית נקלעה לקשיים תקציביים, והממשלה הטורקית ביקשה סיוע כספי מצרפת. הצרפתים שחששו מפגיעה בקו הרכבת יפו ירושלים שהיה בבעלות צרפתית, התנו את הסיוע בביטול התוכנית של קו שכם-ירושלים, ועל כן מסילת הברזל הגיעה רק עד שכם.

בראשית 1915 סללו הטורקים מסילת ברזל שיצאה ממסילת השומרון (סמוך לתחנת הרכבת מסעודיה) אל תחנת הרכבת טול כרם - תחנת המוצא של המסילה המזרחית. בתקופת המנדט הבריטי פעל שירות רכבות מתחנת שכם לטולכרם, ולחיפה (נסיעה שבועית). באמצע שנות ה-30 הוחלט על סגירת התחנה.

==קישורים חיצוניים==
* פנחס פיק, [http://books.google.com/books?id=sdYUAAAAIAAJ&pg=PA179&lpg=PA179&dq=%22meissner+pasha+and+the+construction+of+railways%22&source=bl&ots=BphxpFXv-r&sig=qbTBBjZBhXNc-UZ45yaZuTD0RV4 Meissner Pasha and the construction of railways in Palestine and neighaboring countries] באתר Google Books

קטגוריה:השומרון: תחבורה
קטגוריה:שכם: מבנים
שכם
שכם
קטגוריה:הרשות הפלסטינית: תחבורה
המסור (סרט קצר)

המסור (באנגלית: Saw) הוא סרט אימה אוסטרלי קצר בן תשע דקות וחצי שיצא בשנת 2003. הסרט בוים על ידי ג'יימס ואן ונכתב על ידי לי ונל, שגם כיכב בסרט. באינטרנט הסרט הקצר מכונה "המסור 0.5". הסרט הקצר הפך לאחר מכן לסצנה בסרט "המסור", עם שוני סמית' כאמנדה יאנג לובשת את מכשיר מלכודת הדובים במקום דייוויד.

== עלילה ==
גבר צעיר בשם דייוויד נמצא בחדר חקירות מדבר לקצין משטרה ללא שם. דייוויד כבול באזיקים ויש לו דם על פניו ועל חולצתו. הוא מעשן סיגריה. הוא אומר לקצין כי אחרי שהוא סיים את עבודתו כסניטר בבית חולים, הוא איבד את הכרתו ונלקח לחדר גדול.

בתוך החדר, דייוויד היה קשור לכיסא עם מכשיר גדול, מתכתי חלוד הנעול על ראשו. משמאלו הייתה טלוויזיה קטנה, אשר החלה לנגן וידאו המציג בובה מפחידה, בשם בילי, אשר מספרת לו כי המכשיר על ראשו היא "מלכודת דובים הפוכה", אשר מחוברת ללסתותיו ותקרע את פניו עם כוח גדול אם הוא לא יפתח את זה בזמן. הבובה מספרת לדייוויד כי המפתח היחידי לפתיחת המכשיר נמצאת בבטנו של שותפו לתא המת.

דייוויד מצליח להשתחרר מהקשר, אבל על ידי כך הוא מפעיל קוצב זמן שנמצא על גבו של המכשיר. בצדו השני של החדר, הוא מוצא את הגופה שהבובה הזכירה, אבל גם מגלה כי האיש בעצם חי, אבל נמצא תחת שיתוק. דייוויד נכנס לפאניקה ופותח את בטנו של האיש בכל מקרה. לאחר מציאת המפתח, דייוויד פותח את המכשיר ומשליך אותו על הרצפה.

דייוויד מתחיל לצרוח ולבכות באימה. בכניסה לחדר, הבובה מן הווידאו מופיעה על תלת אופן. הוא מברך את דייוויד על ששרד, ואומר לו כי הוא הוכיח שהוא אינו עוד כפוי טובה על היותו בחיים.

הסרט מסתיים עם השוטר שואל "האם אתה אסיר תודה, דוד?" שגורם לאיש הצעיר שוב להישבר. כשכתוביות הסיום מתחילות להופיע, העתק מדויק של חדר השירותים ששימש לאחר מכן בסרט המלא המסור מוצג, אך עם כמה הבדלים. חור הצצה קטן מוצג עם עין גלויה מאחורי זה, אשר היה רעיון חוזר במלכודת אחרת בהמסור.

== צוות שחקנים ==
*לי ונל - דייוויד
*פול מודר - שוטר
*קתרינה מת'רס - אחות
*דין פרנסיס - קורבן משותק

== קשר ל - המסור (2004) ==
=== דומה ===
*היורש של הסרט הקצר, המסור באורך מלא, לווה תכונות אופי רבות מן הדמות דייוויד. לדוגמה: המשרה של זפ כסניטר בבית חולים ומלכודת הדובים ההפוכה שאמנדה יאנג הוכנסה במקום.
*לי ונל כתב וכיכב בשני הסרטים, אף על פי ששיחק שתי דמויות שונות.
* ג'יימס ואן ביים שני סרטים אלו.
*הסרט הקצר - כמעט כולו, כולל דיאלוג מסוים וזוויות מצלמה, הועתק לסצנה בהמסור.
*בסוף הסרט, מוצג חדר שירותים. חדר שירותים יהיה החדר הראשי בסרט באורך מלא.
*חור הצצה מוצג בחדר השירותים. המסורית השתמש בחור הצצה כדי לצפות במשחקים של פול ומארק בסרט באורך המלא.

=== שונה ===
*לי ונל שיחק את דייוויד בסרט הקצר, אבל הוא שיחק את אדם בהמסור.
*פול מודר שיחק את התפקיד של הבלש, אבל דני גלובר גילם את אותו התפקיד בהמסור כדייוויד טפ.
*לבילי הבובה יש קול והופעה שונה בסרטים.
*חדר השירותים שנראה לזמן קצר בסוף הסרט גדול יותר ומציג מלכודת נוספת של המסורית.
*המלכודת שדייוויד לובש הוא גרסה אחרת לאחד שאמנדה לובשת בהמסור.

== ראו גם ==
* המסור
* המסור (סדרת סרטים)

== קישורים חיצוניים ==

* [https://web.archive.org/web/20071011024741/http://saw.ugo.com/ עולם המסור]

== הערות שוליים ==

קטגוריה:סרטי אימה מ-2003
קטגוריה:סרטים שבוימו על ידי ג'יימס ואן
קטגוריה:סרטים שהוסרטו על ידי ג'יימס ואן
קטגוריה:סרטי 2003
0.5
קטגוריה:סרטי אימה אוסטרליים
It Might as Well Be Swing

It Might as Well Be Swing הוא אלבום מאת הזמר האמריקני פרנק סינטרה, זהו אלבום האולפן ה-40 של סינטרה וה-13 בחברת ההקלטות רפרייז רקורדס. האלבום יצא בשנת 1964.

באלבום לוותה את סינטרה תזמורתו של קאונט בייסי. והייתה זו ההקלטה הראשונה אותה ביצע עם קווינסי ג'ונס.

היה זה שיתוף הפעולה השני של סינטרה עם בייסי לאחר האלבום המצליח Sinatra-Basie שיצא בשנת 1963. למרות איכותו של שיתוף הפעולה הקודם ביניהם, נחשב אלבום זה לאיכותי יותר, רמת הביצוע של התזמורת ששמרה על גמישות מוזיקלית בשירים השונים וההוספה של כלי מיתר לתזמורת איפשרה גיוון גדול יותר בצליל המופק ממנה. סינטרה לאחר הכישלון באלבומו האחרון, חזר לעצמו והצליח לבצע שירים ברמה גבוהה ולשמור על המקצב של התזמורת. גם לבחירת השירים המוצלחת של קווינסי ג'ונס היה חלק לא מבוטל בהצלחתו של האלבום, קוויסי הנועז לא היסס לבחור את שירו המוצלח של לואי ארמסטרונג, "Hello Dolly", שרק בתחילת אותה שנה הגיע למקום הראשון במצעד הבילבורד. האימפרוביזציה של סינטרה לשיר הייתה מחווה שלו ללואי ארמסטרונג.

== משתתפים ==
* פרנק סינטרה - קולות
* קאונט בייסי - ותזמורתו
* קווינסי ג'ונס - מעבד, מנצח

== רשימת שירים ==

==קישורים חיצוניים==

קטגוריה:אלבומי פרנק סינטרה
קטגוריה:אלבומים באנגלית
קטגוריה:אלבומי חברת רפרייז רקורדס
אמנון קפליוק

אמנון קָפֶּלְיוּק (22 בדצמבר 1930 – 26 ביוני 2009) היה עיתונאי ומזרחן ישראלי, ממייסדי ארגון "בצלם".

==ביוגרפיה==
נולד בירושלים כבן הבכור מבין שלושה ילדים למנחם קפליוק, מזרחן ועיתונאי בעיתון "דבר", שעסק בתרגום מן הספרות הערבית, וליוכבד לבית ליפמנוביץ, מזכירה בוועד המרכזי של ההסתדרות הרפואית בישראל. עיסוקיו של מנחם קפליוק עיצבו את עולמו הרוחני של בנו.

ב-1953 החל קפליוק לעבוד בעיתון "דבר". שנתיים לאחר מכן עבר לעבוד בעיתון "על המשמר", והתמחה בסיקור העולם הערבי. בזכות דרכונו הצרפתי הצליח קפליוק להגיע למדינות רבות בעולם. בשנת 1982, במהלך מלחמת לבנון הראשונה, ראיין קפליוק בביירות את יושב ראש אש"ף, יאסר ערפאת, כאשר היה הדבר אסור על ישראלים. בעיתונו של קפליוק, על המשמר, סירבו לפרסם את הריאיון, והוא הצטרף לידיעות אחרונות. בדצמבר 1985 הורשע קפליוק בשתי עבירות של כניסה לירדן ללא היתר. קפליוק היה העיתונאי הישראלי הראשון במוסקבה, שם סיקר את נפילת מסך הברזל. הוא שימש כשליח ידיעות אחרונות לברית המועצות משנת 1988 ועד שנת 1993.

את הדוקטורט במזרחנות סיים קפליוק בסורבון שבפריז. קפליוק נמנה עם מייסדי ארגון "בצלם" והיה פעיל במשך שנים בהנהלת הארגון. בנוסף שימש קפליוק במהלך השנים ככתב בעיתונים הצרפתיים "לה מונד" ו"לה מונד דיפלומטיק". ספריו של קפליוק עוסקים בפוליטיקה הישראלית ובסכסוך הישראלי־ערבי. קפליוק היה מזוהה בדעותיו השמאלניות ובקשריו עם ראשי אש"ף, ובהם ערפאת. הוא היה העיתונאי הישראלי הראשון שביקר בארצות ערביות שישראלים לא ביקרו בהן לפניו.

קפליוק נפטר בגיל 78 מסיבוך שלאחר ניתוח. הוא הותיר אחריו את אלמנתו, פרופ' אולגה קפליוק, מומחית בעלת שם עולמי לשפות שמיות, שתי בנות וארבעה נכדים. ב־28 ביוני 2009 נטמן קפליוק בהר המנוחות שבירושלים. אחיו, עודד קפליוק, הוא סופר, מפיק ובמאי של סרטי תעודה ותדמית.

==ספריו==
* לא מחדל: המדיניות שהוליכה למלחמה, הוצאת עמיקם, 1975 - עוסק במלחמת יום הכיפורים. מהדורה באנגלית ראתה אור בשנת 2022.
* Sabra & Shatila, inquiry into a massacre. עוסק בטבח סברה ושתילה; הספר יצא לאור בשנת 1982, ותורגם לתשע שפות.
* רבין: רצח פוליטי בעזרת השם, בהוצאת ספרית פועלים. ראה אור בצרפתית בשנת 1996.
* ערפאת שאי אפשר לגבור עליו - ביוגרפיה שיצאה לאור בשנת 2004 בצרפת בהוצאת פייאר בפריז, עם הקדמה מאת נלסון מנדלה.
* Israel: La fin des mythes (Albin Michel, Paris, 1975) 
* Hébron, un massacre annoncé (Seuil, Paris, 2015) 

==קישורים חיצוניים==
* 
* 
* 
* 
* 
* [http://www.news1.co.il/Archive/001-D-205338-00.html?tag=04-32-53 העיתונאי והמזרחן אמנון קפליוק הלך לעולמו], חדשות מחלקה ראשונה, 26 ביוני 2009
* חיים ברעם, יעל לוטן, [http://hagada.org.il/2009/06/28/אמנון-קפליוק-זל/ אמנון קפליוק ז"ל], הגדה השמאלית, 28 ביוני 2009

מבחר מאמרים פרי עטו:
* 
* 
* 
* [http://www.snunit.k12.il/peace/doc245.html הערבים וסיכויי השלום], סקירה חודשית, כרך 6, 1972, עמ' 23–27
* 

==הערות שוליים==

קטגוריה:פעילי שמאל רדיקלי ישראלים
קטגוריה:סופרים ישראלים
קטגוריה:סופרים כותבי עברית
קטגוריה:מזרחנים ישראלים
קטגוריה:סגל ידיעות אחרונות
קטגוריה:מחברי ספרי עיון ישראלים
קטגוריה:אנשי היישוב ילידי הארץ
קטגוריה:יהודים הקבורים בהר המנוחות
קטגוריה:מורשעים בדין בישראל
קטגוריה:סגל על המשמר
קטגוריה:בעלי תואר דוקטור מאוניברסיטת פריז
קטגוריה:ישראלים שנולדו ב-1930
קטגוריה:ישראלים שנפטרו ב-2009
תולדות המיתוסים

תולדות המיתוסים (באנגלית: A Short History of Myth) הוא ספר שכתבה קארן ארמסטרונג בשנת 2005. הספר תורגם לעברית בידי דרורה בלישה ויצא לאור בישראל בהוצאת פן באותה שנה (2005).

ארמסטרונג טוענת בספר כי בני האדם מייצרים מיתוסים מאז ומתמיד. היא מתארת את התפתחות המיתוסים מהתקופה הפלאוליתית ועד התקופה המודרנית תוך השוואת מיתוסים דומים בתרבויות שונות. היא מציגה התפתחות של מיתוסים בתקופות השונות ומדגישה את השינוי שחל בהם עם הזמן. לדעתה גם התפקיד של המיתוסים משתנה בתקופות הזמן השונות עד כדי ירידת קרנם בתקופתינו. ארמסטרונג בוחנת את מושג המיתוס, כיצד הוא התפתח ולמה זקוקים לו. התיאור של ארמסטרונג בספר איננו כולל את התיאור המלא של המיתוסים ואלה מוצגים רק בחלקם ולפעמים רק נרמזים במהלך הדיון.

בספר נסקרות המיתולוגיות לפי חלוקת הזמן הבאה:
* המיתולוגיות של הציידים בתקופה הפלאוליתית - 20000 עד 8000 לפני הספירה
* המיתולוגיות של האיכרים בתקופה הנאוליתית - 8000 עד 4000 לפני הספירה
* המיתולוגיות בתרבויות המוקדמות - 4000 עד 800 לפני הספירה
* המיתולוגיות בעידן הציר - 800 עד 200 לפני הספירה
* המיתולוגיות בעידן הבתר צירי - 200 לפני הספירה עד 1500 לספירה
* המיתולוגיות בעידן הטרנספומציה המערבית הגדולה - 1500 עד 2000 לספירה.

במאה השש עשרה קמה תרבות חדשה מדעית, כלכלית, טכנולוגית. תרבות יעילה שהמיתה את המיתוסים. אנשים החלו חשים תחושה של ניכור ושל חרדה ולאנשים לא נותרה דרך להתמודד עם מצבים קשים. ההתפתחות הטכנולוגית לא הביאה עמה התקדמות רוחנית מקבילה. התחליף של ימינו למיתוס, נמצא לדעת קארן אמסטרונג בספרות. הנובלה או כל עבודת אמנות גדולה היא התחליף למיתוס.

נובלה (מאיטלקית: novella) היא סוגה ספרותית בספרות הפרוזה. נובלה מוגדרת בעיקר לפי אורכה: היא ארוכה מסיפור קצר וקצרה מרומן. נובלה היא לרוב סיפור קצר ומרוכז, שעלילתו מתרחשת במקום אחד, נמשכת לאורך תקופת זמן קצרה וסובבת סביב ציר מרכזי אחד. האמנים והסופרים היצירתיים מחליפים בתקופה המודרנית את המנהיגים הדתיים עם ידע מיתי ועם תובנה רעננה לעולמנו האבוד והפגוע.

== לקריאה נוספת ==
* קארן ארמסטרונג, תולדות המיתוסים. מאנגלית: דרורה בלישה, הוצאת פן. 130 עמודים. 2005.
== קישורים חיצוניים ==
* [http://www.text.org.il/index.php?book=0604027 תולדות המיתוסים באתר טקסט]
* 
* 
* 
* [http://www.ybook.co.il/htmls/תולדות_המיתוסים.aspx?c0=18066&bsp=13582 תולדות המיתוסים באתר ידיעות ספרים]

קטגוריה:ספרי עיון
קטגוריה:מיתולוגיה
קטגוריה:ספרי 2005
ארמון האפיפיור

ארמון האפיפיור מעל לכיכר פטרוס הקדוש
הארמון מעל ל[[קולונדה הצפונית של כיכר פטרוס הקדוש]]
האפיפיור [[בנדיקטוס השישה עשר בחלון הארמון]]
ארמון האפיפיור (באיטלקית: Palazzo Apostolico) בקריית הוותיקן, הוא מקום מגוריו הרשמי של האפיפיור.

==הארמון==
הארמון הוקם בין השנים 1508–1519. הוא שוכן מצפון לכיכר פטרוס הקדוש והוא צמוד אל בזיליקת פטרוס הקדוש הנמצאת דרומית-מערבית לו. למעשה כולל הארמון מספר מבנים, הכוללים, בין היתר, את דירת האפיפיור, חלק ממשרדי ממשלת קריית הוותיקן, מספר קפלות, חלק ממוזיאון הוותיקן כולל הקפלה הסיסטינית, ואת ספריית הוותיקן. בארמון ישנם בסך הכל כ-1,400 חדרים בשטח כולל של כ-55,000 מ"ר, והוא אחד המבנים הגדולים בעולם. 

==דירת האפיפיור==
דירת האפיפיור (appartamento nobile – "הדירה הנשגבת" או appartamento pontificio – "דירת הפונטיף") נמצאת בחלקו הדרומי של הארמון ומקיפה חצר פנימית הנושאת את שמו של האפיפיור סיקסטוס החמישי (Cortile de Sisto V). בעבר שכנה הדירה בקומה השנייה של הארמון, אך לאחר שהאפיפיור לאו ה-13 מת בחדרו ב-1903, היא ננעלה, ומאז מתגוררים האפיפיורים בקומה השלישית והעליונה של המבנה. לרשות האפיפיור עומדת גם אחוזתו בקסטל גנדולפו, השוכנת כ-25 ק"מ דרומית לרומא, והוא שוהה בה מחודש יולי עד חודש ספטמבר בכל שנה. ביתר השנה הוא מתגורר בארמונו בקריית הוותיקן. 

בדירה מספר חדרים הכוללים מבואה, משרד המשמש את מזכירו של האפיפיור, חדר העבודה של האפיפיור שמחלונו הוא נוהג לברך את המאמינים בכיכר, חדר השינה שלו בפינה הדרום-מזרחית של המבנה, חדר אוכל, חדר מגורים, מטבח ומרפאה. על גג המבנה שוכן גן המקיף את החצר הפנימית מכל צדדיה, אך הוא אינו נראה מכיכר פטרוס הקדוש, בגלל גג הרעפים התוחם אותו מכל צדדיו. עוד שוכנים בארמון ספרייה פרטית, מגורי עובדי משק הבית וקפלה פרטית. הדירה מחודשת עם כניסתו לתפקיד של כל אפיפיור חדש ובהתאם לצרכיו ולטעמו האישי. 

מאז המאה ה-17 שימשה הדירה בארמון האפיפיור כמקום מגוריו הרשמי של האפיפיור בתפקידו הדתי, בעוד שארמון הקווירינאלה ברומא היה מעונו הרשמי כראש מדינת האפיפיור. עם פירוק מדינת האפיפיור הוחרם הקווירינאלה על ידי ממשלת איטליה והיה לארמונו של מלך איטליה, ומאז 1946 הוא משמש כמעונו הרשמי של נשיא איטליה.

==ראו גם==
* גירוש הליודורוס מהמקדש

== קישורים חיצוניים ==

==קישורים חיצוניים==
* 

קטגוריה:קריית הוותיקן: מבנים
קטגוריה:אירופה: מעונות רשמיים
קטגוריה:הקפלה הסיסטינית
RT-PCR

(ראשי תיבות של Reverse transcription polymerase chain reaction, בעברית: תגובת שרשרת פולימראזית עם שעתוק לאחור) היא טכניקה מעבדתית המשמשת בביולוגיה מולקולרית להגברת רצפי RNA. הטכניקה מבוססת על שעתוק לאחור של רצפי RNA ל DNA ולאחר מכן PCR – הכפלת מקטע DNA ספציפי מספר רב של פעמים ליצירת אמפליקון.

== רקע ==
בכל היצורים המידע הגנטי אצור בחומצות הגרעין הגנומיות. רצף חומצות הגרעין מכילות גנים המקודדים לחלבונים וכן מקטעים ארוכים שאינם מקודדים לחלבונים. בכל היצורים אין כל הגנים מבוטאים (כלומר משועתקים ל- mRNA) באותה העת. כך לדוגמה, בחיידקים מבוטאים גנים לפירוק חומרי תזונה שונים (כמו לקטוז) רק כאשר החומר מצוי בסביבת החיידק. באופן דומה, ביצורים רב תאיים חלבונים שונים מבוטאים בסוגים שונים של תאים, כך לדוגמה אינסולין מיוצר אך ורק בתאי בטא שבלבלב. מאחר ש-mRNA מתורגם לחלבון יש חשיבות רבה בחקר רצפו, רק על ידי בדיקת רצף mRNA ניתן רצף החלבון כיוון שרצף הDNA מכיל אלמנטים שאינם מבוטאים בחלבון כגון אינטרונים בנוסף גנים רבים עוברים שחבור חליפי כך שרצף DNA יחיד יכול ליצור מספר חלבונים.

== טכניקת RT-PCR ==
RT-PCR מבוסס על שני שלבים עיקריים:

1- שעתוק לאחור – הפיכת RNA ל-DNA משלים – cDNA בעזרת האנזים רוורס טרנסקריפטאז המופק מנגיף ממשפחת רטרו וירוסים כגון M-MLV האנזים משמש את הווירוס בהפיכת גנום ה-RNA הנגיפי ל-DNA כחלק ממחזור החיים של הנגיף. פרט לאנזים מכילה הריאקציה RNA, נוקלאוטידים (dNTP), בופר, ופריימר: בתגובת RT-PCR מקטע DNA קצר נקשר לקצהו של ה RNA-פריימר, כאשר ידוע מקטע ה-RNA הרצוי הפריימר יהיה ההופכי המשלים שלו, כאשר לא ידוע המקטע או יש עניין במספר מקטעים המקודדים לחלבון ניתן להשתמש בפריימר המכיל רצף בן 15–25 חומצות גרעין של תימין – poly-dT. פריימר זה נקשר ל-mRNA באתר הפוליאדנילציה. כאשר מקטע ה-RNA אינו מקודד לחלבון ולכן אינו מכיל אתר פוליאדנילציה כמו ב-small RNA, או tRNA יש להשתמש בפרימרים אקראיים.

בסיום השלב יש לחמם את תערובת הריאקציה ל-95 מעלות כדי לפרק את הקשר בין ה-DNA ל-RNA.

2- PCR – לאחר יצירת cDNA ניתן להשתמש בו כתבנית -PCR כמו כל DNA. ריאקצית PCR מכילה: אנזים Taq polymerase או אנזים DNA פולימראז תרמופילי אחר, נוקליאוטידים, שני פרימרים, cDNA ובופר מתאים. הריאקציה מורכבת ממספר מחזורים – בדרך כלל 20–40 בני שלושה שלבים כל אחד: דנטורציה (בטמפרטורה 95 מעלות), אנילינג (בטמפרטורה 55–65 מעלות בדרך כלל) ופולימריזציה (טמפרטורה של 72 מעלות). 

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:ביולוגיה: שיטות ומכשור
פאלאצו גרימאני די סנטה מריה פורמוזה

פאלאצו גרימאני די סנטה מריה פורמוזה (באיטלקית: Palazzo Grimani di Santa Maria Formosa) הוא ארמון הממוקם בוונציה שבאיטליה.
Firm earth facade. Photo by [[Paolo Monti, 1970 (Fondo Paolo Monti, BEIC).]]

==היסטוריה==
המבנה נבנה בראשית המאה ה-16 כארמון מגוריו של הדוג'ה אנטוניו גרימאני. יורשיו שיפצו את המבנה בין השנים 1532–1569 בתכנונו של מיקלה סנימיקלי. לאחר מותו של סנימיקלי הושלם השיפוץ בשנת 1575, בתכנונו של ג'ובאני רוסקוני. את שער המבנה עיטר אלסאנדרו ויטוריה.

המבנה בנוי בסגנון אופייני סביב חצר פנימית. חזית המבנה המעוטרת בחלונות מקושתים מצופה שיש.

החדר הידוע במבנה הוא חדר הדגים (Sala di Psiche) שנבנה בשנת 1540 לערך, ועוטר בפרסקאות מעשה ידי פרנצ'סקו מנצוקי, קאמילו מאנטוואנו ופרנצ'סקו דה רוסי.

==ראו גם==
*פאלאצו גרימאני די סן לוקה

==קישורים חיצוניים==

* 
* [http://www.artive.arti.beniculturali.it/Grimani/Storia_grimani.htm ההיסטוריה של המבנה ותצלומיו] 

גרימאני די סנטה מריה פורמוזה
גרימאני די סנטה מריה פורמוזה
אנטוניו גרימאני

שלט האצולה של אנטוניו גרימאני.]]
אנטוניו גרימאני (באיטלקית: Antonio Grimani; 28 בדצמבר 1434 - 7 במאי 1523) היה הדוכס ה-76 של ונציה. גרימאני כיהן כדוג'ה מאז מינויו בשנת 1521 ועד מותו.

==קורות חיים==
גרימאני נולד בוונציה למשפחה ענייה. בצעירותו עבד כסוחר והצליח במעשיו, ותוך זמן קצר הפך לאחד הסוחרים הידועים והמשפיעים בעיר. בשנת 1494 מונה לתפקיד קאפיטאני דה מאר ("מפקד הים"), והיה אחראי על הצי הוונציאני. בראשית כהונתו היה תפקידו פשוט בשל השלום ששרר באותה עת, אולם בשנת 1499 פרצה מלחמה בין ונציה והאימפריה העות'מאנית שנמשכה עד שנת 1503. בשל העדר ניסיונו של גרימאני נחל הצי הוונציאני תבוסה בשתי קרבות: קרב סאפיינצה ב-19 באוגוסט 1499 ובקרב זונקו, שישה ימים לאחר מכן.

בשל תבוסתו הועמד גרימאני לדין, ונדרש עונש מוות עבורו, אולם זה הומר להגלייה לאי כיוס. בשנת 1509 נמלט גרימאני מהאי לרומא.

בעקבות התערבות בניו, הותר לגרימאני לשוב לוונציה בשנת 1509. במהרה שבה וגברה השפעתו ומעמדו, והוא נבחר לתפקיד דוג'ה ב-6 ביוני 1521.

בתקופת כהונתו, הוביל את רפובליקת ונציה בהצטרפותה למלחמה בשנת 1521 כבן בריתו של פרנסואה הראשון, מלך צרפת. עם תבוסת הצרפתים בקרב ביקוקה, בשנת 1523, החליט גרימאני לפרוש מהמלחמה, אולם בשל פטירתו, היה זה יורשו, אנדראה גריטי שהגיע להסכם שלום עם קרל החמישי, קיסר האימפריה הרומית הקדושה.

==קישורים חיצוניים==

גרימאני, אנטוניו
קטגוריה:ילידי 1434
קטגוריה:נפטרים ב-1523
כנסיית טמפליאוקיו

כנסיית טמפליאוקיו (פינית Temppeliaukion kirkko; שוודית Tempelplatsens kyrka - בשתי השפות "כנסיית הכיכר") היא כנסייה לותרנית בהלסינקי, בירת פינלנד, השוכנת כקילומטר ממערב לתחנת הרכבת של הלסינקי.

== הקמה ==
במקום הייתה אמורה לקום כנסייה כבר בשנות ה-30 של המאה ה-20, אך התוכנית לא יצאה אל הפועל בשל פרוץ מלחמת העולם השנייה. הכנסייה הנוכחית תוכננה על ידי האדריכלים טואומו סואומלאינן (Tuomo Suomalainen) ואחיו טימו (Timo Suomalainen), לאחר שתוכניתם זכתה בתחרות אדריכלות בשנת 1961. מסיבות תקציביות הוקטן שטחה של הכנסייה המוצעת בכרבע. הבנייה החלה בחודש פברואר 1968 והכנסייה הוקדשה בספטמבר 1969. 

חלל הכנסייה נחצב בסלע גרניט, וקירות הסלע הם בגובה של 5 עד 8 מטרים. מעל לקירות נקבעו חלונות זכוכית ומעליהם כיפה עשויה מנחושת בגובה מרבי של 13 מטר. תכנון הכנסייה וקירות הסלע החשוף שעוצבו בפעילות קרחונית, הביאו לכך שהיא מצטיינת באקוסטיקה מצוינת, ובמקום נערכים קונצרטים. בכנסייה עוגב שלו 43 משלבים, אך אין לה מגדל פעמונים, וצלצול הפעמונים נוצר על ידי הקלטה המשודרת באמצעות רמקולים הקבועים מחוץ למבנה. הכנסייה היא אתר תיירותי פופולרי בעיר, והיא זוכה לכחצי מיליון מבקרים מדי שנה.

== גלריה ==
<gallery widths="150px" heights="150px" perrow="4">
Eingang Felsenkirche Helsinki.jpg|הכניסה אל הכנסייה
Temppeliaukio Church 1.jpg|גג המבנה
Juhannus-helsinki-2007-013.jpg|חלונות המבנה
Juhannus-helsinki-2007-014.jpg|העוגב
</gallery>

==קישורים חיצוניים==

* 
* [http://www.temppeliaukio.fi/english/index.htm Rectification to the design history of the Temppeliaukio Church]

קטגוריה:הלסינקי: מבנים
קטגוריה:פינלנד: דת
קטגוריה:אירופה: כנסיות
קטגוריה:אדריכלות מודרנית
אולם הוקנס

אולם הוקנס
אולם הוקנס בחורף
אולם הוקנס הוא היכל ספורט בלילהאמר שבנורווגיה, היכול להכיל 11,500 צופים. האולם נבנה לכבוד אולימפיאדת החורף 1994 שנערכה בלילהאמר.

קבוצת ההוקי קרח של העיר לילהאמר שיחקה שם מספר משחקים, שהאחרון היה בשנת 1995. בנוסף לאולימפיאדת החורף האולם אירח גם משחקים באליפות אירופה בהוקי בשנת 1999, באליפות העולם בכדוריד לנשים בשנת 1999, אליפות אירופה בכדוריד 2008 והיה האולם בו התקיים טקס פתיחת אולימפיאדת החורף של הנכים בשנת 1994.

כיום המתקן פועל כקומפלקס ספורט המכיל שני מגרשי כדוריד, שישה מגרשי כדורעף ובדמינטון, שני מגרשי סקווש, מכון כושר, חדר מיוחד לתרגול פעילות אירובית, קיר טיפוס ומרכז גולף.

במתקן ממוקם המוזיאון האולימפי הנורווגי, וביחד עם אצטדיונים אולימפיים נוספים בלילהאמר, הוא חלק מהאולימפיפארקן, הפארק האולימפי שבלילהאמר.

בנוסף לכך נערכו בהיכל אירוויזיון הילדים בשנת 2004, בו זכתה ספרד, וגמר אליפות אירופה בכדוריד לגברים בשנת 2008.

== קישורים חיצוניים ==

* [https://www.olympiaparken.no/en/the-arenas/Hakone-hall/ האתר של אולם הוקנס], באתר האולימפיפארקן

קטגוריה:אצטדיונים ומתקני ספורט
קטגוריה:נורווגיה: מבנים
קטגוריה:לילהאמר: ספורט
קטגוריה:אולימפיאדת לילהאמר (1994)
שעמום

[[הבעת פנים ומנח של שיעמום]]
ילדה משועממת

שיעמום הוא רגש שלילי שקיים אצל מרבית היונקים ונובע מחוסר עניין בגירויים הפיזיים והרגשיים באותו רגע.

זהו רגש לא נעים, אשר מתעורר באדם כאשר אין לו עניין בעולמו הפנימי והחיצוני. בהתאם לכך, השיעמום הוא מצב של אדישות או אפתיה החודר לתודעה כאשר האדם חש כי אין שום דבר מעניין או משמעותי לעשות. הביטוי החיצוני לשיעמום הוא בדרך כלל ירידה בתנועתיות ולעיתים בהייה בעצם מסוים.

השיעמום מלווה לעיתים קרובות בתחושת דיכאון ובחוסר אנרגיה ויוזמה.

==גורמים==
השיעמום פחות מושפע מגורמים חיצוניים כמו מידת ההיכרות עם גירוי מסוים, הוא תלוי יותר באיכות האינטראקציה בין האדם לסביבה.
שיעמום מתרחש במצב שבו יכולת האדם עולה על דרישת הפעילות שבה הוא עוסק.

נפילות קשב קצרות יכולות להוביל לשיעמום
והוא יכול להיווצר גם מחדגוניות בפעילות ובגירויים.

נראה שקיימים גם הבדלים בין אישיים בנוגע לנטייה לשיעמום. עד גיל ההתבגרות ילדים מסוימים מפתחים מבנים של קשב ופעילות המאפשרים להם להיות נרגשים ומעורבים בפעילויותיהם, בעוד שאחרים מפתחים הרגלים של חוסר מעורבות המובילים לדפוסים של חשיבה והתנהגות המאופיינים על ידי שיעמום ואפתיה.

==חשיבות==
השערה מקובלת היא שתפקידה האבולוציוני של תחושת השיעמום היא יצירת דחף להכרת הסביבה, לשיפור התנאים המאפשרים הישרדות ולמניעת סטגנציה. פסיכולוגים וחוקרים טוענים כי שיעמום מאפשר לאדם לחפש ולגלות מה מעניין אותו ומהנה עבורו, ובכך מתאפשר גם פיתוח של דמיון ויצירתיות, תחושת אוטונומיה, ויכולת להסתמכות עצמית.

הנאה יכולה להפוך לשיעמום אם האדם לא יחפש אתגרים חדשים. מכאן שכדי לשמור על ההנאה ולהימנע משיעמום האדם מוכרח להתפתח.

==סכנות==
שיעמום נחשב לאחד המצבים הפחות רצויים עבור חיי היום יום, ציור מעשה ידי [[פייר-אוגוסט רנואר משנת 1912]]

השיעמום נחשב לאחד המצבים הפחות רצויים עבור חיי היום יום.
שיעמום קיצוני וממושך מהווה איום על שפיות הדעת.
הפסיכיאטר ויקטור פראנקל טוען שהאדם המודרני שיש בידו את האמצעים, אך איבד את התכלית, סובל מתחושת עקרות וחוסר משמעות שהוא מכנה בשם "ריק קיומי", שהסימפטום הראשי שלה הוא השיעמום.
אנשים משועממים נוטים לחוש חוסר סיפוק, פסיביות, בדידות, עצבות והערכה עצמית נמוכה.

==הימנעות משיעמום==
הפגת שיעמום באמצעות [[שרבוט]]

הסבירות להיווצרות של שיעמום פוחתת ככל שלאדם יש יותר אפשרויות לעבד מחשבות, רגשות וזיכרונות באופן פעיל ותכליתי.
בהתאם לכך, חינוך לפנאי יכול לעזור לאדם לנצל את זמנו כך שיוכל להימנע מתחושת שיעמום במסגרת חייו האישיים.

שרבוט למשל, יכול לשמש להפגת שיעמום.

==סוגים של שיעמום==
שיעמום מסווג לרוב לאחד מארבעה סוגים, אם כי לאחרונה חוקרים טוענים כי הצליחו להגדיר סוג חמישי של סיווג:
#עוררות נמוכה ורגש חיובי
# עוררות גבוהה במקצת ורגשות שליליים
# חיפוש אקטיבי לסיום השיעמום ורגשות שליליים
# אי שקט משמעותי ורגשות שליליים עד אגרסיביים
# תחושה כללית של אפאתיה, היכולה להופיע גם תוך כדי ביצוע פעולה הדורשת תשומת לב, ואינה כרוכה בנטייה לאלימות או בעוררות גופנית

==קישורים חיצוניים==

* 
* 
* 
* 
* 
* 
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:רגשות
יהודה רוזאניס

הרב יהודה רוזאניס (ה'תי"ז, 1657 – כ"ב בניסן ה'תפ"ז, 1727) היה רב ופוסק נודע מהעיר קושטא, חיבר ספרים שונים, המפורסם והמשפיע שבהם הוא משנה למלך על משנה תורה לרמב"ם.

==ביוגרפיה==
נולד בקושטא לרב שמואל. חותנו היה רבי אברהם ב"ר מאיר רוזאנוס (הזקן), שבכמה פעמים מזכיר רבי יהודה מהערותיו בספריו. רבו היה רבי שמואל הלוי שמוזכר בכמה מקומות בספריו לצד רבו של רבי שמואל, המהרי"ט. הרב רוזאניס הקים ישיבה אליה נהרו תלמידים רבים והיה פוסק ואב בית דין. לפרנסתו עסק רבי יהודה במסחר ובנקאות. מתלמידיו הבולטים היו הרב יעקב כולי (שימש כעורך ומו"ל של ספריו) רבי דוד פאלקון (בעל הפירוש "בני דוד" על הרמב"ם) וחיים קמחי.

רבי יהודה היה מתנגד חריף לשבתי צבי והשבתאות, וחתם על כתבי חרם כנגד נתן העזתי, נחמיה חיון וחיים מלאך.

מוזכר בפוסקים בתואר "הרב תנא"..

==ספריו==
רוב כתביו נגנבו, כך ע"פ עדות תלמידו ומסדר כתביו רבי יעקב כולי. מהספרים שיש בידינו כיום ידועים:
*משנה למלך על משנה תורה לרמב"ם.
*[http://www.hebrewbooks.org/pdfpager.aspx?sits=1&req=30749&st=%u05d3%u05e8%u05da+%u05de%u05e6%u05d5%u05d5%u05ea%u05d9%u05da פרשת דרכים] - חקירות בעניינים שונים.
*[http://www.hebrewbooks.org/pdfpager.aspx?sits=1&req=30749&st=%u05d3%u05e8%u05da+%u05de%u05e6%u05d5%u05d5%u05ea%u05d9%u05da דרך מצוותיך] - אודות מנין המצוות והמחלוקות בעניינים אלו. בחיבור זה הוא משווה את מניין המצוות של הרמב"ם בספר המצוות, הרמב"ן בהשגותיו על הרמב"ם שם, והסמ"ג. הוא מראה כיצד לכל השיטות מתקיים המניין של תרי"ג מצוות, רמ"ח מצוות עשה ושס"ה לאוין, ומבאר כיצד העקרונות של כל שיטה מיושמים בפרטי מניין המצוות של אותה שיטה.
* הערות על ספר החינוך - יצא לאור בפרנקפורט שעל האודר, ה'תקמ"ג. בשל שיבושים שחלו בהם, ערכם רבי חיים דב שעוועל, ויצאו לאור על ידי מוסד הרב קוק, ירושלים, ה'תשי"ב.

==קישורים חיצוניים==
* 
* 
* 
* על הערותיו בכתב יד לטור חלק אבן העזר, השל ישראל נתן, בתוך: [http://www.hebrewbooks.org/pdfpager.aspx?req=13112&pgnum=89 קובץ בית אהרן וישראל, ס"ז, עמ' פט ואילך] מאתר HebrewBooks
* פרשת דרכים בוויקיטקסט - לא מוגה.
* 
* 

==הערות שוליים==

קטגוריה:נושאי כלים של רמב"ם
קטגוריה:האימפריה העות'מאנית: רבנים
קטגוריה:מחברי ספרי דרוש
קטגוריה:ספר המצוות לרמב"ם: פרשנים, מתרגמים ומהדירים
קטגוריה:אבות בתי דין
קטגוריה:איסטנבול: רבנים
קטגוריה:רבנים ספרדיים
קטגוריה:רבנים טורקים
קטגוריה:ילידי 1657
קטגוריה:נפטרים ב-1727
So What

So What (תרגום לעברית: אז מה) הוא הסינגל הראשון של פינק מאלבומה החמישי Funhouse. השיר נכתב על ידי פינק, מקס מרטין ושלבק. השיר בוצע בפעם הראשונה בטקס פרסי הווידאו של "MTV" ב-7 בספטמבר 2008. באותה שנה, ב-6 בנובמבר, השיר בוצע באותו טקס באירופה. השיר יצא ב-15 באוגוסט 2008. זהו שירה הראשון של פינק שהגיע למקום הראשון בארצות הברית, ובנוסף השיר הגיע למקום הראשון בעוד 25 מדינות.

במאי 2021, נודע כי פינק מוציאה לאור את האלבום ההופעה הראשון שלה הנקרא All I Know So Far, חלק מסרט הדוקומונטרי שפינק תוציא במהלך שנת 2021. פינק מבצעת את השיר זה, כחלק מהאלבום, כרצועה השש עשרה ואחרון באלבום.<ref></ref><ref></ref>

== רקע ==
מקס מרטין, מי שהיה ממבין הכותבים של השיר, היה אחראי על להיטיה מאלבום הקודם, "Who Knew" ו-"U + Ur Hand". פינק הודיעה שהשיר אינו אוטוביוגרפי, אך יש בו מספר נקודות אמיתיות. אחרי שבעלה והיא התפייסו, היא אמרה לאלן דג'נרס שזה מצחיק להקליט את השיר הזה מול בעלה, ואפילו לראות שהוא נהנה מזה.

נשאלות שאלות האם לפינק יש משהו נגד ג'סיקה סימפסון כיוון שזהו השיר השני שהיא מזכירה אותה. מלכתחילה היא הייתה אמורה לשיר על הילרי דאף, אך זה בוטל מאוחר יותר.

== הצלחה ==
מלבד הצלחתו של הסינגל במצעדים, הוא קיבל ביקרות טובות מאוד. רבים מחשיבים אותו כשירה הטוב ביותר של פינק. השיר היה מועמד לגראמי בטקס פרסי גראמי ה-51 והוא גם זכה בטקס פרסי MTV. השיר מכר כשמונה מיליון עותקים.

==קישורים חיצוניים==

==הערות שוליים==

קטגוריה:שירי פינק
קטגוריה:שירים באנגלית
קטגוריה:שירים שנכתבו על ידי מקס מרטין
קטגוריה:שירים שנכתבו על ידי פינק
קטגוריה:שירים שנכתבו על ידי שלבאק
קטגוריה:שירים שהופקו על ידי מקס מרטין
קטגוריה:וידאו קליפים שבוימו על ידי דייב מאיירס
קטגוריה:שירים על בגידה: מעילה באמון
קטגוריה:שירים עם נושאים פמיניסטיים
קטגוריה:שירי פופ רוק אמריקאיים
קטגוריה:סינגלים שהגיעו למקום הראשון באוסטריה
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד אירופה הוט 100
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד קנדה הוט 100
לי ג'ונסון

לי וילי ג'ונסון (אנגלית: Lee Willie Johnson; נולד ב-16 ביוני 1957 בפלאמרוויל, ארקנסו) הוא כדורסלן עבר אמריקאי ששיחק בעמדת הסנטר במספר קבוצות אירופיות רבות, ביניהן מכבי תל אביב.

ג'ונסון שיחק בילדותו במספר קבוצות אזוריות לפני שהחל את קריירת המכללות שלו במדי אוניברסיטת יוטה. ביוטה, ג'ונסון שיחק במשך חמש עונות. לאחר מכן, נרשם לדראפט ה-NBA שנערך בשנת 1979 ונבחר במקום ה-17 בסיבוב הראשון על ידי היוסטון רוקטס. למרות הבחירה, הרוקטס העדיפו שג'ונסון יצבור דקות משחק ולכן העבירו אותו לקבוצה האיטלקית, סבסטיאני רייטי. לאחר עונה אחת הצטרף לסגל הרוקטס, אך ג'ונסון שותף רק בעשרה משחקים, ולבסוף, הועבר בעסקה לדטרויט פיסטונס. במדי הפיסטונס מצבו של ג'ונסון החמיר עוד יותר לאחר ששותף בשני משחקים בלבד. עקב כך, בסיום העונה, ג'ונסון עזב את הפיסטונס ושיחק עונה אחת ברוצ'סטר זניטס מליגת ה-CBA ואף נבחר ל-MVP של הפלייאוף ולרוקי השנה באותה העונה. לאחר מכן, עזב את ארצות הברית ופתח בקריירה אירופית.

ג'ונסון שיחק שלוש עונות בנאפולי ולאחר מכן, בעונת 1984/85 הצטרף למכבי תל אביב. בקבוצה הישראלית, זכור כאחד הזרים הבולטים בהיסטוריה כשהוביל את הקבוצה ביחד עם קווין מגי להעפלה כפולה לפיינל פור גביע אירופה, שכללו העפלה לגמר גביע אירופה מול טרסר מילאנו. בנוסף לכך, שותף בזכייתה של מכבי בשלושה דאבלים רצופים (אליפות וגביע). ג'ונסון קלע במדי מכבי באירופה 990 נקודות ב-40 משחקים (ממוצע של 23 נקודות למשחק).

לאחר שלוש עונות במכבי שיחק במספר קבוצות לפני שפרש ממשחק פעיל: ליברטאס ליבורנו (עונת 1987/88), ראסינג פריז (עונת 1988/89) ואולימפיק אנטיב (1989/90-1992/93). 

ג'ונסון נמצא בקשר תמידי עם שחקני מכבי תל אביב, גם לאחר פרישתו. בנוסף לכך, מבקר בארץ פעמים רבות. לאחר פרישתו ג'ונסון מחזיק בשותפות רשת מסעדות קטנה בצפון מזרח ארצות הברית.

== קישורים חיצוניים ==

* [https://web.archive.org/web/20061012053433/http://www.tzahevet.co.il/lee_johnson.asp דף השחקן], באתר האוהדים צהבת

==הערות שוליים==

קטגוריה:כדורסלני יוסטון רוקטס
קטגוריה:כדורסלני דטרויט פיסטונס
קטגוריה:כדורסלני מכבי תל אביב
קטגוריה:כדורסלני ראסינג פריז
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:בחירות דראפט של יוסטון רוקטס
קטגוריה:ארקנסו: כדורסלנים
קטגוריה:אמריקאים שנולדו ב-1957
קטגוריה:כדורסלני אוניברסיטת יוטה
עיניים המרכז הרפואי להסרת משקפיים

עיניים המרכז הרפואי להסרת משקפיים בע"מ היא רשת ישראלית לטיפולי הסרת משקפיים באמצעות ניתוחי לייזר בשיטות אחדות, ובהן LASIK ו-LASEK ולטיפולי עיניים פולשניים אחרים, כמו כן מפעילה הרשת מספר חנויות אופטיקה.

רשת המרכזים הרפואיים ומכוני האופטיקה "עיניים" הוקמה בשנת 1999 על ידי ד"ר שמואל לוינגר וד"ר רונית לוינגר המשמשים כמנהלי הרשת. קודם להקמת הרשת ניהל ד"ר שמואל לוינגר את יחידת העיניים בבית החולים הדסה הר הצופים.

בנוסף לניתוחי לייזר עוסקים רופאי הרשת בניתוחים כירורגיים אחרים לשיפור הראיה, כגון: השתלת עדשה תוך-עינית, השתלת טבעות בקרנית וטיפולי קרוס לינקינג לחולים בקרטוקונוס. בנוסף, מתבצעים ברשת ניתוחי עיניים כגון: קטרקט, גלאוקומה, ניתוחי רשתית, פזילה וקרנית.

לצד המכונים הרפואיים הוקמה רשת חנויות אופטיקה אליהן מופנים לקוחות שאינם יכולים או אינם רוצים לעבור ניתוחי תיקון ראייה או שמפאת גילם זקוקים לתיקון קריאה לאחר הניתוח.

בסוף שנת 2007 בחנו בעלי הרשת את האפשרות להנפיק את מניותיה לציבור לפי שווי של כ-150 מיליון ש"ח, אך תוכנית זו לא מומשה.

ל"עיניים" שתי חברות בנות: עתידים מד בע"מ ושבע עיניים בנגב-מרכז רפואי בע"מ.

בשנת 2019 רכשה קבוצת דנאל 51% מרשת "עיניים".

==קישורים חיצוניים==
* 

* 
* 
* 

==הערות שוליים==

קטגוריה:חברות שירותי רפואה ישראליות
קטגוריה:רפואת עיניים
קטגוריה:ישראל: חברות שהוקמו ב-1999
יחידת מחסני חירום

יחידת מחסני חירום (בראשי תיבות: ימ"ח) היא יחידה צבאית שתפקידה העיקרי ארגון ותחזוקה של ציוד המיועד ליחידת מילואים בעת גיוס חירום של חייליה.

יחידות מחסני חירום קיימות במדינות בהן קיים מערך כוחות מילואים, אך החלוקה בין הציוד הנשמר במחסנים אלה ובין הציוד שחייל המילואים שומר בביתו, משתנה לפי החוקים והנורמות במדינות השונות. לדוגמה, בשווייץ מחזיק חייל המילואים בביתו את כל הציוד האישי, פרט לנשקו האישי, ובמחסני החירום נמצא רק הציוד היחידתי.

תחזוקה מתאימה של הציוד ביחידות מחסני החירום ושמירה על מלאים של ציוד, לפי הצרכים הצפויים, משפיעים על יכולתן של יחידות הצבא להתארגן במהירות ולפעול ביעילות בשעת חירום.

== בישראל ==

בשנת 2018 הימ"ח היה במרכז דו"ח האלוף בריק בו דווח על חוסר בכח אדם וחוסר מוכנות בימ"חים.

== קישורים חיצוניים ==
* 

ימ"ח ([[מחנה נחשונים)]]
==הערות שוליים==

קטגוריה:ישראל: חירום
קטגוריה:מילואים
קטגוריה:אגף הטכנולוגיה והלוגיסטיקה
קטגוריה:ציוד צבאי בישראל
אופניים ממונעים

[[אופניים ממונעים מתוצרת VéloSoleX]]
אופניים ממונעים הם אופניים הניתנים להפעלה גם באמצעות מנוע, בנוסף על הדוושות. המנועים משמשים לצורך סיוע ותגבור כח הרוכב בעת הרכיבה. המנועים הנפוצים ביותר לצורך זה הם מנוע חשמלי, או מנוע בעירה פנימית, אשר יכול לפעול באמצעות בנזין או גז. השילדה של אופניים ממונעים דומה לזו של אופניים ללא מנוע אך מאסיבית יותר על מנת לתמוך במשקל והביצועים הדינמים הגדולים יותר. במדינות מסוימות נדרש רישיון נהיגה רשמי לצורך רכיבה על אופניים ממונעים או על דגמים מסוימים שלהם, שהם בעלי הספק וביצועים מעל מינימום מסוים שנקבע בתקנות.

==ראו גם==
* אופניים חשמליים

==קישורים חיצוניים==

קטגוריה:סוגי אופניים
קטגוריה:כלי רכב
קטגוריה:תחבורה בת קיימא
קטגוריה:כלי רכב דו-גלגליים
Softly, as I Leave You

Softly, as I Leave You הוא אלבום מאת הזמר האמריקני פרנק סינטרה, זהו אלבום האולפן ה-42 של סינטרה וה-15 היוצא בחברת ההקלטות רפרייז רקורדס. האלבום יצא בשנת 1964.

האלבום היה ניסיונו הראשון של סינטרה בסגנון הרוק אנד רול. בשירים Softly, As I Leave You," "Then Suddenly Love," ו "Available", שילב סינטרה כלים מוזיקליים האופייניים לרוק אנד רול, קלידים, מערכות תופים וקולות רקע דבר שמיזג בין סגנון הפופ הקלאסי לסגנון הרוק אנד רול.

שאר האלבום היה אוסף של שירים שלא נכנסו לאלבומים אחרים, מהקלטות מוקדמות מתחילת שנות ה-60, השירים עובדו בידי מארגנים שונים ומנצחים שונים, מה שנתן חוסר אחידות בולט בחלקו השני של האלבום.

שיר הנושא של האלבום היה אחד מארבעה ניסיונות של סינטרה לשחזר את הצלחתו של ידידו הטוב דין מרטין בשיר, "Everybody Loves Somebody", שהגיע למקום הראשון במצעדים האמריקאי והבריטי.

== משתתפים ==
* פרנק סינטרה - קולות
* ניל הפטי - מנצח
* נלסון רידל - מארגן, מנצח
* מרטי פיץ - מארגן, מנצח
* אמי פרימן - מארגן, מנצח
* בילי מיי - מארגן

== רשימת שירים ==

==קישורים חיצוניים==

קטגוריה:אלבומי פרנק סינטרה
קטגוריה:אלבומים באנגלית
קטגוריה:אלבומי חברת רפרייז רקורדס
September of My Years

September of My Years הוא אלבום מאת הזמר האמריקני פרנק סינטרה, זהו אלבום האולפן ה-43 של סינטרה וה-16 היוצא בחברת ההקלטות ריפרייז רקורדס. האלבום יצא בשנת 1965.
== הפקה ==
האלבום September of My Years הוא אחד מאלבומיו המוצלחים ביותר של סינטרה בשנות ה-60. האלבום יצב את כוחו כזמר והעביר אותו לשלב חדש בקריירה שלו, בעיקר בכל הקשור לטון ולגוון קולו. האלבום תפס בצורה מושלמת את מצב רוחו והרגשתו של סינטרה באותה התקופה, לאחר שבאותה השנה חגג את יום הולדתו ה-50.

המארגן גורדון ג'קינס, איתו חזר סינטרה לשתף פעולה, ארגן אלבום עשיר, בעל צליל הדור אך בעיקר אלבום מלנכולי והתאים את האווירה למצב רוחו של סינטרה, המסכם את שנותיו. כל קטע באלבום מתאים לתחושותיו של סינטרה לגבי הזדקנותו, בבואתו המשתקפת אליו מהמראה והחרטות הממלאים את ליבו. למרות כל זאת סינטרה אינו קופא על מקומו אלה פונה אל העתיד בצפייה להמשך.

האלבום זכה בפרס גראמי היוקרתי והשיר, "It Was a Very Good Year", זיכה את סינטרה בפרס הביצוע הטוב ביותר לזמר, בשני הפרסים הוא זכה בשנת 1966. המארגן גורדון ג'קינס זכה גם הוא בפרס בעבור אותו השיר.

האלבום החזיר את סינטרה אל צמרת רשימת המכירות, כאשר הגיע אל המקום ה-5 במצעד המכירות האמריקני.

== משתתפים ==
* פרנק סינטרה - קולות
* גורדון ג'קינס - מארגן, מנצח

== רשימת שירים ==

# The September of My Years
# How Old Am I?
# Don't Wait Too Long
# It Gets Lonely Early
# Last Night When We Were Young
# The Man in the Looking Glass
# It Was a Very Good Year
# When the Wind Was Green
# Hello, Young Lovers
# I See It Now
# Once Upon a Time
# September Song

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:אלבומי פרנק סינטרה
קטגוריה:אלבומים באנגלית
קטגוריה:זוכי פרס גראמי לאלבום השנה
קטגוריה:אלבומי חברת רפרייז רקורדס
בוב גנטון

רוברט פטריק "בוב" גנטון הבן (.Robert Patrick "Bob" Gunton, Jr; נולד ב-15 בנובמבר 1945) הוא שחקן תיאטרון, טלוויזיה וקולנוע אמריקני.

==ביוגרפיה==
גנטון נולד בסנטה מוניקה שבקליפורניה, בנם של רוז מארי ורוברט פטריק גנטון. אביו היה מנהל באיגוד מקצועי. גנטון למד באוניברסיטת קליפורניה באירווין. הוא התגייס לצבא ארצות הברית ב-1969 ושירת במלחמת וייטנאם. גנטון, ששוחרר מהצבא ב-1971, עוטר במדליית "כוכב הארד".

== קריירה ==
גנטון נהה אחר קריירת משחק. הוא הופיע במחזות זמר, בהם "Happy End" ב-1977 ו-"Roza" ב-1987. ב-1978 הוא כיכב במחזמר "Evita", שם גילם את דמותו של חואן דומינגו פרון. על תפקידו זה היה מועמד לפרס טוני. 10 שנים לאחר מכן היה מועמד בשנית לפרס טוני על כיכובו במחזמר "Sweeney Todd" (1990).

בשנות ה-80 החל לשחק בסדרות טלוויזיה ובהמשך גם בסרטים. בין היתר הופיע בסרטים: 'נולד בארבעה ביולי' (1989), 'גלורי' (1989), "קוקי" (1989), "JFK תיק פתוח" (1991), "הקורבן השמיני" (1992), "איש ההרס" (1993) ו"פאץ' אדמס" (1998), ובסדרות הטלוויזיה: "מסע בין כוכבים: הדור הבא" (קפטן בנג'מין מקסוול, 1991), ניפ/טאק (2005) ו-24 (2007). לאורך השנים הרבה גנטון לגלם אנשים נוקשים וסמכותיים. הוא כנראה מוכר ביותר בשל גילום דמותו של סמואל נורטון הרשע, מנהל בית הכלא "שושנק" בסרט הקולנוע "חומות של תקווה" (1994). 

בשנת 2001 שיחק בדרמה הטלוויזיונית שביים בילי קריסטל לרשת HBO "61* שקטף שלושה פרסים בטקס פרס אמי לאותה שנה. 

ב-2004 שיחק בתפקיד קטן בסרט הקומי "אני אוהב האקביז" של הבמאי דייוויד או. ראסל. בשנת 2011 שיחק במותחן המשפטי "סנגור במבחן", שמבוסס על הספר באותו שם מאת מייקל קונלי. 

בשנת 2015 גילם את הינשוף בעונה הראשונה של הסדרה "דרדוויל". בשנת 2017 גילם את ג'רמייה דייוויס בסדרת הטלוויזיה הקומית "משפט ושגיאה" של רשת NBC. 

גנטון נשוי בשנית ואב לבת מאשתו הראשונה.

==קישורים חיצוניים==

קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:קצינים וחוגרים בצבא ארצות הברית
קטגוריה:מעוטרי כוכב הארד
קטגוריה:אישים זוכי פרס דרמה דסק
קטגוריה:בוגרי אוניברסיטת קליפורניה באירוויין
קטגוריה:אמריקאים שנולדו ב-1945
נאילה מעווד

נאילה מעווד (ערבית: نائله معوض תעתיק מדויק: נאאלה מעוצ; נולדה ב-3 ביולי 1940) היא פוליטיקאית לבנונית. מחוץ ללבנון היא מוכרת בעיקר בתור אלמנתו של הנשיא רנה מעווד, שנרצח ב-22 בנובמבר 1989. בתוך לבנון, היא מדינאית בכירה בזכות עצמה, אשר כיהנה במספר בתי נבחרים מאז 1991. לאחר בחירתה מחדש ביוני 2005, היא מונתה לתפקיד השרה לעניינים חברתיים.

==ביוגרפיה==
מעווד נולדה בבשרי, לבנון, בתם של נג'יב עיסא אל-ח'ורי ואוולין רוש. אביה היה נצר למשפחה מרונית מיוחסת וקרוב משפחתו של בשארה אל-ח'ורי, נשיאה הראשון של לבנון העצמאית. היא התחנכה בבית הספר הקתולי "École des Franciscaines Missionnaires de Marie, Rue du Musée" ולאחר מכן באוניברסיטת סנט ג'וזף, בה עשתה תואר ראשון בספרות צרפתית ובהיסטוריה. מאוחר יותר למדה אנגלית באוניברסיטת קיימברידג' שבבריטניה.

משנת 1962 עד 1965, מעווד עבדה כעיתונאית בעיתון יומי, "L'Orient". בשנת 1965, היא הפתיעה רבים כשנישאה לרנה מעווד, בן למשפחה מרונית מתחרה, אשר היה מבוגר ממנה ב-15 שנים. למרות פער הגילים, ולמרות האיבה המסורתית בין המשפחות, הנישואין נמשכו ולזוג נולדו 2 ילדים; רימה, כיום עורכת דין, אשר נולדה בשנת 1966, ומישל, אשר נולד ב-1972, עורך דין ואיש עסקים.

נאילה בחרה להנציח את זכרו של בעלה על ידי הקמת קרן רנה מעווד בשנת 1990, אשר פועלת לצדק חברתי ופיתוח כלכלי בלבנון והעולם הערבי. מאז 1994, היא מכהנת כנשיאת המרכז למחקר וחינוך לדמוקרטיה.

===קריירה פוליטית===
כחברת האספה הכללית, מעווד מייצגת את מחוז זע'רתא-טריפולי בצפון לבנון. היא כיהנה במספר ועדות פרלמנטריות, והתמחתה בנושאים שונים כמו כלכלה, זכויות הילד וחינוך. היא פעלה רבות למען זכויות נשים וילדים, והתנגדה לשחיתות פוליטית. מעווד חברה בולטת בארגון קורנת שהוואן, שהוא קואליציה של חברי פרלמנט נוצרים המתנגדים לנוכחות הצבאית הסורית בלבנון, ומטיפה לבנייתה של לבנון כמדינה מודרנית ודמוקרטית. היא חברה ב"פורום הדמוקרטי", קואליציה המורכבת מחברי פרלמנט נוצרים ומוסלמים כאחד המתנגדים לשלטון פרו-סורי. כמו כן היא מזוהה עם החזית הלאומית, שהוא בלוק רב-עדתי בפרלמנט, הפועל ליצירת רפורמות פוליטיות. בשנת 2004, הכריזה על מועמדותה לנשיאות לבנון, בבחירות שהיו אמורות להיערך באותה שנה, אך הבחירות לנשיאות נדחו לשנת 2007, ולתפקיד נבחר מישל סולימאן.

מעווד מתגוררת בחזמייה ובזע'רתא.

==קישורים חיצוניים==

קטגוריה:שרי ממשלת לבנון
קטגוריה:פוליטיקאיות לבנוניות
קטגוריה:עיתונאיות לבנוניות
קטגוריה:חברי פורום קורנת שהוואן
קטגוריה:בוגרי אוניברסיטת סן-ז'וזף
קטגוריה:בוגרות אוניברסיטת קיימברידג'
קטגוריה:בוגרי אוניברסיטת קיימברידג'
קטגוריה:ילידות 1940
My Kind of Broadway

My Kind of Broadway הוא אלבום מאת הזמר פרנק סינטרה, זהו אלבום האולפן ה-44 של סינטרה וה-17 היוצא בחברת ההקלטות רפרייז רקורדס. האלבום יצא בשנת 1965.

האלבום מכיל אוסף שירים ממחזות זמר שונים שהוצגו על בימות תיאטרון ברודוויי, השירים הוקלטו על פני תקופה של ארבע שנים וסינטרה השתמש בהם בתשעה מארגנים שונים. דבר זה גרם לחוסר אחידות באלבום, דבר שהיה נדיר באלבומיו של סינטרה.

== משתתפים ==
* פרנק סינטרה - קולות
* קאונט בייסי - ותזמורתו
* ניל הפטי - מארגן, מנצח
* דון קוסטה
* קווינסי ג'ונס
* בילי מיי
* סיי אוליבר
* נלסון רידל

== רשימת שירים ==

==קישורים חיצוניים==

קטגוריה:אלבומי פרנק סינטרה
קטגוריה:אלבומים באנגלית
קטגוריה:אלבומי חברת רפרייז רקורדס
A Man and His Music

A Man and His Music הוא אלבום מאת הזמר האמריקני פרנק סינטרה, זהו אלבום האולפן ה-45 של סינטרה וה-18 היוצא בחברת ההקלטות רפרייז רקורדס. האלבום יצא בשנת 1965.

האלבום שיצא לאור בסביבות יום הולדתו ה-50 של סינטרה, נחשב לאחד הפרויקטים השאפתניים ביותר שלו עד אותו זמן. האלבום הכפול מכיל אוסף שירים שאותם הקליט בעבר לחברות ההקלטה הקודמות בהן עבד, קולומביה רקורדס וקפיטול רקורדס ולמרות כי יכול היה להשתמש בהקלטות אלה, העדיף סינטרה להקליט את רוב השירים מחדש. האלבום מאפשר מבט רטרוספקטיבי על הקריירה המוזיקלית של סינטרה.

האלבום זכה בפרס אלבום השנה בטקס פרסי הגראמי של שנת 1967.

== משתתפים ==
* פרנק סינטרה - קולות
* קאונט בייסי - ותזמורתו
* דון קוסטה - מארגן, מנצח
* ארני פרימן
* ניל הפטי
* גורדון ג'קינס
* בילי מיי
* סיי אוליבר
* נלסון רידל

== רשימת שירים ==
=== צד א' ===

# Put Your Dreams Away
# All or Nothing at All
# I'll Never Smile Again
# There Are Such Things
# I'll Be Seeing You
# The One I Love
# Polka Dots and Moonbeams
# Night and Day
# Oh! What It Seemed to Be
# Soliloquy
# Nancy
# The House I Live In
# From Here to Eternity

=== צד ב' ===

# Come Fly with Me
# (How Little It Matters) How Little We Know
# Learnin' the Blues
# In the Wee Small Hours of the Morning
# Young at Heart
# Witchcraft
# All the Way
# Love and Marriage
# I've Got You Under My Skin
# Ring-A-Ding Ding
# The Second Time Around
# The Summit
# The Oldest Established
# Luck Be a Lady
# Call Me Irresponsible
# Fly Me to the Moon
# Softly, as I Leave You
# My Kind of Town
# The September of My Years

==קישורים חיצוניים==

קטגוריה:אלבומי פרנק סינטרה
קטגוריה:אלבומים באנגלית
קטגוריה:זוכי פרס גראמי לאלבום השנה
קטגוריה:אלבומי חברת רפרייז רקורדס
משה יהודה לייב פרידמן

רבי משה יהודה לייב פרידמן (ט"ו בשבט תרכ"ה, 1865 - י' באלול תש"ז, 1947) שכונה "פַּאשְקַנער", היה מייסד חסידות פשקאן. היה בנו של רבי יצחק הראשון מבוהוש ונינו של רבי ישראל מרוז'ין.

==ביוגרפיה==
נולד כבנו הרביעי של האדמו"ר יצחק הראשון מבוהוש, מייסד חסידות בוהוש ונקרא על שם סבו, הרב משה יהודה לייב מסאסוב. למד אצל אביו בבוהוש, נישא לבת דודו, אלטע נחמה גיטל פרידמן. לאחר פטירת אביו מונה אחיו הבכור רבי ישראל שלום יוסף פרידמן (בעל הספר "פאר-ישראל") לממלא מקום אביו בבוהוש, ואילו הוא עבר בתרנ"ז (1897), לפשקאן ופיתח שם מרכז חסידי גדול, שחסידים רבים היו נוהרים אליו מכל רחבי רומניה. לאחר 40 שנה בפאשקאן, פונה על ידי השלטונות בתש"ד (1944) אל דורוחוי ולאחר מכן עבר לבוקרשט והקים שם מחדש את החצר החסידית של פאשקאן. נפטר בבוקרשט ונטמן בחלקת אדמו"רי בוהוש בבוהוש.

==שושלת פשקאן==
בנו בכורו, רבי יעקב דוד פרידמן, הנהיג את חסידות פאשקאן לאחר פטירת אביו. נשא את חיה שרה סימה בת דודו רבי פנחס השיל מזינקוב ואשתו מלכה בת רבי יצחק הראשון מבוהוש. בשנת תש"י (1950) הצליח לעלות לישראל והתגורר ביפו. רבים מיהודי רומניה התקרבו אליו והוא קרבם לתורה. נפטר בכ"ב באב תשט"ו. דברי תורתו יצאו בספר "ברכת משה".

בניו האחרים של רבי משה יהודה לייב היו רבי יצחק (חתן פעמיים של בן דודו רבי מנדל מבוהוש) ורבי ישראל שלום יוסף. חתניו היו: רבי אבי עזרא זליג שפירא (בנו של רבי חיים מאיר יחיאל שפירא מדרוהוביץ') ו (בתו חוה) אשת רבי אהרן מתתיהו פרידמן בן אחיו רבי אברהם יהושע השיל פרידמן מאדז'וד ובזיווג שני הרב ברוך אברהמוביץ.

נכדו, בן בנו השני רבי יצחק, היה הרב ד"ר ישראל פרידמן בן שלום ראש ישיבת ההסדר "אהבת-ישראל" בנתיבות וד"ר לתולדות עם ישראל, התגורר בשכונת גילה בירושלים והמשיך את דרכו כאדמו"ר אך ללא חצר חסידית מסודרת.

לאחר פטירתו ביום העצמאות ה'תשע"ז, החליפו באדמו"רות, בנו, הרב תא"ל הושע פרידמן בן שלום, ראש מכינת בית ישראל.

== לקריאה נוספת ==
* "היהודים מרומניה", הוצאת HASEFER, בוקרשט, 2008, ע' 156 
* "נוכחויות רבניות במרחב הרומני" מאת ברוך טרקטין ולוצ'יאן-זאב הרשקוביץ', הוצאת HASEFER, בוקרשט, 2008, ע' 196 - 199 
* יצחק אלפסי, "אנציקלופדיה לחסידות- אישים" כרכים א-ג, הוצאת מוסד הרב קוק, 1986, 2000, 2004
* יצחק אלפסי, "החסידות ברומניה", הוצאת "סגולה"

==הערות שוליים==

משה יהודה לייב
קטגוריה:רבנים רומנים
קטגוריה:חסידות בוהוש
קטגוריה:משפחת הגר
קטגוריה:נפטרים ב-1947
הרמולודיה

הרמולודיה הוא מושג בפילוסופיה המוזיקלית של אורנט קולמן המתייחס למוזיקה כ"השימוש בהיגיון המנטלי או הפיזי של אדם כדי להציג את האחדות החושית של המוזיקה, של אדם או של קבוצה." המושג מאפיין בעיקר את הזרמים המודרניים של הג'אז כמו ג'אז חופשי ואוונגרד. 

באופן בסיסי הכוונה היא לשבור את המסורת המוזיקלית האירופית שנותנת למלודיה את החשיבות המרבית, בעוד ההרמוניה והקצב הליווי. בהרמולודיה לכל המרכיבים המוזיקליים: הרמוניה, מלודיה, קצב, זמן, מהירות ופראזות, יש חשיבות זהה. "הצורה של הג'אז בעתיד" (The Shape of Jazz to Come) אלבום של קולמן משנת 1959 נחשב להקלטה הראשונה של הרמולודיה, מוטיב שהלך עמו לאורך כל הקריירה שלו.

בשנות השבעים המאוחרות קולמן החל לכתוב ספר בנושא, אך זה מעולם לא פורסם. הפרסום היחיד של קולמן בכתב על הרמולודיה הוא מאמר בשם "זמן מושלם להרמולודיה" ("Prime Time for Harmolodics"). השם "הרמולוידה" גם שימש את קולמן בשביל חברת התקליטים שהקים, שנקנתה על ידי ברבה תקליטים (Verve Records) בשנות התשעים. 

הגיטריסט ג'יימס בלד אולמר שניגן עם קולמן בשנות השבעים אימץ את הפילוסופיה והתאים אותה לתחום של נגינת גיטרת ג'אז ובלוז.

קטגוריה:תאוריית המוזיקה
קטגוריה:ג'אז
פאולו לוצ'ו אנאפסטו

פאלו לוצ'ו אנאפסטו (באיטלקית: Paolo Lucio Anafesto; בלטינית: Anafestus Paulucius, ובתעתיק לעברית: אנאפסטוס פאולוקיוס) היה הראשון מבין הדוג'ים ששלטו בעיר ונציה שבצפון איטליה.

אנאפסטו היה בן למשפחת אצולה מאראקלאה - העיר הגדולה ביותר בלגונת ונציה בשלהי המאה השביעית. בשנת 697 נבחר לעמוד בראש הממשל המאוחד של ערי הלגונה, במטרה לסיים את הסכסוכים ששררו בין הטריבונלים ששלטו בערים השונות של הלגונה, ולהקים כוח צבאי מאוחד שיגן על יישובי הלגונה מפני הלומברדים והסלאבים.

אנאפסטו כיהן בתפקיד עד מותו בשנת 717.

לא נשתמרו מקורות מתקופתו המאזכרים אותו. אזכורו הראשון הוא בכתבים מהמאה ה-11.

==קישורים חיצוניים==

קטגוריה:ערכים שבהם תבנית בריטניקה אינה מתאימה
אנאפסטו, פאולו
קטגוריה:נפטרים ב-717